Diari Oficial de la Generalitat Valenciana


Sumari del DOGV 9761, del 08-01-2024 (2023/12163)

RESOLUCIÓ de 5 de desembre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri de Drets Socials i Agenda 2030, per import global de 5.959.000,00 euros, destinats al finançament del Programa competències digitals per a la infància (CODI), en el marc del Pla de recuperació, transformació i resiliència (expedient 09.045/23-231).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9761

Data del DOGV
:   08-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12517


Data del document
:   05-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 5 de desembre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri de Drets Socials i Agenda 2030, per import global de 5.959.000,00 euros, destinats al finançament del Programa competències digitals per a la infància (CODI), en el marc del Pla de recuperació, transformació i resiliència (expedient 09.045/23-231). [2023/12137]  
En la Conferència Sectorial d'Infància i Adolescència realitzada el 17 d'octubre de 2022 s'aprova la proposta de distribució territorial de fons per a la formació en competències digitals per a xiquetes, xiquets i adolescents en situació de vulnerabilitat, per a les comunitats i ciutats autònomes susceptibles de ser beneficiàries en el marc del Programa competències digitals per a la infància (CODI), del Pla de recuperació, transformació i resiliència. L'import assignat a la Comunitat Valenciana és de 5.959.000,00 euros.  
El Programa competències digitals per a la infància (CODI) s'emmarca en el Pla de recuperació, transformació i resiliència per a afrontar les necessitats alineades amb la inversió 1, mesura 3 del component 19, Pla nacional de competències digitals, enfocades a competències digitals bàsiques a xiquets, xiquetes i adolescents en risc d'exclusió digital. El Programa CODI té com a objectiu la formació en competències digitals bàsiques, en horari no escolar, de xiquets, xiquetes i adolescents. Des del Ministeri de Drets Socials i Agenda 2030 es desenvoluparà una plataforma digital que tindrà continguts amb un màxim de 90 hores de formació, estarà disponible en els idiomes oficials i complirà el principi d'accessibilitat universal.  
  
El programa de formació té un període des del 2023 fins a 2025, el qual tindrà anualment consignació pressupostària, i permetrà executar els fons transferits en esta proposta durant els anys 2023 i 2024 amb el compromís de col·laborar amb el compliment dels objectius marcats en el programa.  
Per tot això, la Conselleria d'Educació, Universitats i Ocupació proposa una generació de crèdits per import global de 5.959.000,00 euros, programa 422.99 MRR Educació i Formació Professional, subprojecte C19.I01.P04 (mesura 3) CODI Competència digital persones vulnerables, i incrementar el crèdit en els capítols 2 i 4 del programa 422.99 MRR Educació i Formació Professional, la qual cosa comporta la inclusió d'una línia de subvenció de concurrència competitiva en este capítol 4.  
Els crèdits que s'han de generar estan afectats a fons finalistes del mecanisme de recuperació i resiliència (MRR), els quals no tenen aportació condicionada de fons propis per part de la Generalitat. No hi ha fons sense justificar per a esta finalitat resultants d'exercicis anteriors.  
  
A este efecte, i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 9/2022, de pressupostos de la Generalitat per a l'exercici 2023, esta Conselleria d'Hisenda, Economia i Administració Pública adopta la resolució següent:  
  
Primer  
Autoritzar una generació de crèdit en el pressupost d'ingressos, en l'aplicació pressupostària 401.98 «Transferència de l'Estat. Àrea de Drets Socials i Agenda 2030. MRR», per import de 5.959.000 euros.  
  
  
Segon  
Autoritzar una generació de crèdit en el pressupost de despeses per import global de 5.959.000,00 euros, en les aplicacions pressupostàries i pels imports que s'indiquen a continuació:  
  
  
  
Aplicació Import  
21.68.56.7529.026.36.7 5.363.100,00  
48.89.16.8116.250.86.6 595.900,00  
Total augment de despeses 5.959.000,00  
  
  
Tercer. L'import generat, en l'annex de subvencions i transferències corrents del programa 422.99, MRR. Educació i Formació Professional, permet la inclusió d'una nova línia de subvenció de concurrència competitiva S1450, amb les dades descriptives que s'indiquen a continuació:  
  
  
Codi: S1450 Denominació: Finançar el Programa competències digitals per a la infància (CODI)  
Import: 595.900,00 Beneficiaris previstos: centres privats concertats  
Mode de concessió: Concurrència competitiva Descripció i finalitat: implementar en els centres educatius la formació en competències digitals, en horari no escolar, a l'alumnat entre 9 i 17 anys  
Publicar dades: sí Aportació GV: 0,00  
Aportació externa: 595.900,00  
401.98 Transferència Estat Drets Socials i Agenda 2030. MRR  
  
  
Quart  
Conseqüència de l'import generat es modifica en l'FP3 del programa 422.99 MRR Educació i Formació Professional, les dades relatives a l'aplicació d'ingressos 401.98, i queden establits en els termes següents:  
  
  
Codi ingrés Origen/destinació del finançament Capítol Línia Import  
401.98 Transferència Estat Drets Socials i Agenda 2030. MRR 5.959.000,00  
 C19.I01.P04 (mesura 3) CODI. Competència digital persones vulnerables 2 5.363.100,00  
 C19.I01.P04 (mesura 3) CODI. Competència digital persones vulnerables 4 S1450 595.900,00  
  
  
València, 5 de desembre de 2023.- El sotssecretari de la Conselleria d'Hisenda, Economia i Administració Pública (p. d. R 8.06.22, DOGV 9360): Carlos Pablo Gracia Calandín.